**Csongrád Város Polgármesterétől**

Száma: REF/75-1/2020. „M”

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

**2020. szeptember 24-ei ülésére**

**Tárgy:** Javaslat az I. sz. fogászati körzet praxisjogának átadására, a feladat ellátását biztosító, feladat - ellátási szerződés megkötésére.

**Tisztelt Képviselő-testület!**

Dr. Poncz Róbert ev. fogorvos az I. sz. fogászati praxis üzemeltetője bejelentési kötelezettségének eleget téve értesítette Csongrád Város Polgármesterét, hogy az I.sz. fogászati körzet praxisjogát eladja Dr. Rahbari Ali fogorvos részére.

Dr. Poncz Róbert ev. fogorvost az I. sz. fogorvosi körzet működtetőjét, és Dr. Rahbari Ali fogorvost az Egészségügyi és Szociális Bizottság 2020. augusztus 25.-ei ülésén meghallgatta elképzeléseikről. Az Egészségügyi és Szociális Bizottság tudomásul vette az ülésen dokumentumokkal alátámasztott és felvázolt szakmai terveket.

Dr. Rahbari Ali fogorvos, szóban és írásban kinyilatkoztatta a fogászati praxis jogának átvételi szándékát.

A Medicina Dental Bt. képviseletében Dr. Ponczné Dr. Varga Dorina Franciska, Dr. Poncz Róbert fogorvos, és Dr. Rahbari Ali fogorvos aláírásával benyújtásra került, 2020. 09. 17-ei dátummal íródott, 2020. szeptember 18- ai érkeztetésű „kérelem, Csongrád város I. számú alapellátó fogorvosi körzet feladat ellátási szerződésének módosítása” tárgyú levélben, a három fent megnevezett aláíró az I.sz. fogászati praxis működtetésével kapcsolatosan azt közölte, hogy a praxis működtetését a Medcina Dental Bt. folytatná feladat - ellátási szerződés megkötésével. A tényleges feladatellátó Dr. Rahbari Ali fogorvos, a Betéti Társaságban alkalmazotti munkaviszonyban látná el a feladatot.

Javaslattal fordulok a T. Képviselő - testülethez, hogy az I.sz. fogászati praxis jogának átadását támogatólag fogadja el a lakosság fogászati ellátásának folytonossága és a betegellátás hosszú távú biztosítása érdekében. ( Az átadás-átvételt alátámasztó dokumentumok és a feladat - ellátási szerződés megkötésére vonatkozó dokumentumok megtekinthetők a jegyzői irodán).

Kérem a Tisztelt Képviselő-testületet az előterjesztés megvitatására és a határozati javaslat elfogadására!

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a „Javaslat az I. sz. fogászati körzet praxisjogának átadására, a feladat ellátását biztosító, feladat - ellátási szerződés megkötésére „tárgyú előterjesztést és az alábbi döntést hozza:

1. Csongrád Városi Önkormányzat Képviselő- testülete tudomásul veszi az I. sz. fogászati praxisban megvalósuló feladatellátásban a praxisjog átadását 2020. október 01.-vel.
2. Csongrád Városi Önkormányzat Képviselő- testülete az I. sz. fogászati praxisban megvalósuló feladatellátáshoz, az előterjesztés melléklete szerinti tartalommal, elfogadja az I. sz. fogászati körzet ellátását biztosító feladat - ellátási szerződést, annak hatályba léptető feltétele, a működéshez szükséges teljes körű dokumentációval – működési engedély és Nemzeti Egészségbiztosítási Alapkezelővel megkötött finanszírozási szerződés - az új felelős működtető rendelkezzen.
3. A Képviselő-testület felhatalmazza a polgármestert az előterjesztés mellékletét képező feladat-ellátási szerződés megkötésére, valamint a folyamatos fogászati egészségügyi alapellátáshoz szükséges dokumentumok aláírására.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kap:

1. Képviselő-testület tagjai
2. Dr. Juhász László jegyző és általa:
3. az érintettek

Csongrád, 2020. szeptember 21.

Bedő Tamás

polgármester

REF/75-1/2020.előterjesztés melléklete

***(tervezet)***

***Feladat- ellátási szerződés***

mely, létrejött **Csongrád Városi Önkormányzat**, Csongrád, Kossuth tér 7. képviseletében, a ……………………………………… önkormányzati határozatában foglalt felhatalmazás alapján Bedő Tamás polgármester, másrészről **Medicina Dentál Bt.** 6726. Szeged Kőrösmező u 36.. (továbbiakban Társaság) képviseletében **Dr. Ponczné Dr. Varga Dorina Franciska** ügyvezetőközött, Csongrád város 1. sz. fogorvosi körzetében, fogászati egészségügyi alapellátás feladatainak, vállalkozás keretén belül történő működtetésére alulírott napon és helyen, a következő feltételekkel.

Jelen feladat - ellátási szerződésben foglalt kötelezettség teljesítésében köteles személyesen eljárni. Ezek teljesítéséért személyes felelősség terheli.

1. Szerződő felek a 4/2000. (II.24.) EüM. rendeletben szabályozott feltételek figyelembe vételével, alkalmazásával, a fogorvosi feladatok egészségügyi vállalkozás keretében történő ellátására szerződést kötnek.
2. A felek rögzítik, hogy közöttük önálló orvosi tevékenységről szóló feladat-ellátási szerződéskötés jön létre.

Az orvosi tevékenységet a Társaság alkalmazottja, Dr. Rahbari Ali fogorvos végzi.

Orvosi pecsétszáma: 85973

1. Jelen megállapodásra a Magyarország helyi önkormányzatairól szóló 2011. évi CLXXXIX. törvény; az egészségügyről szóló 1997. évi CLIV. törvény; a kötelező egészségbiztosítás ellátásairól szóló 1997. évi LXXXIII. törvény; az egészségügyi közszolgáltatások nyújtásáról, valamint az egészségügyi alapellátásról szóló 2015. évi CXXIII. tv.; és a 257/2001. (XII. 19.) Korm. rendelettel módosított, az egészségügyi alapból történő finanszírozás részletes szabályairól szóló 43/1999. (III.03.) Korm. rendelet az irányadó.
2. A feladat - ellátási szerződésre az egészségügyről szóló 1997. évi CLIV. tv. az önálló orvosi tevékenységről szóló 2000. évi II. tv. és a társadalombiztosítás pénzügyi alapjairól szóló többször módosított 1992. évi LXXXIV. tv., a 43/1999. (III. 03.) Korm. rendelet és a módosított 4/2000. (II. 25.) EüM. r. az irányadó.
3. Csongrád Városi Önkormányzat a megállapodásban foglalt feltételek fennállása esetén, 2020. október 01- től, határozatlan időtartamra hozzájárul a városban működő 1. sz. fogorvosi vegyes körzet (felnőtt és 0-18 éves korú) lakossága gyógyító és megelőző fogorvosi alapellátásának területi ellátási kötelezettséggel a Társaság általi, vállalkozás keretében történő működtetéséhez azzal, hogy jelen megállapodás a Nemzeti Egészségbiztosítási Alapkezelő - vel kötött finanszírozási szerződéssel, a szükséges működési engedélyen utcanévjegyzékkel, melyre a területi ellátási kötelezettség kiterjed és az orvosi felelősségbiztosítás szerződéssel együtt érvényes.

Az egészségügyi alapellátásra vonatkozó fogorvosi körzethatárok módosítása, új körzet kialakítása a Képviselő-testület hatásköre, melyet a praxis jog tulajdonosa és a Társaság tudomásul vesz.

1. Csongrád Városi Önkormányzat a 1. számú fogorvosi alapellátási körzet lakosságának fogászati alapellátása érdekében a Társaság részére folyamatosan biztosítja a Dr. Szarka Ödön Egyesített Egészségügyi és Szociális Intézmény használatában lévő, Csongrád, Gyöngyvirág u. 5. szám alatti épületben biztosított rendelőhelyiség (továbbiakban fogorvosi rendelő) időben elkülönített, rendeltetésszerű működéséhez szükséges egyéb helyiségek közös használatát térítésmentesen, 2020. október 1. napjától kezdődően.

A fogorvosi rendelő térítésmentes használatára a Társaság illetve vele munkaszerződésben álló alkalmazottai jogosultak. A használatba adás egyéb részletes feltételeit a Dr. Szarka Ödön Egyesített Egészségügyi és Szociális Intézménnyel kötött megállapodás tartalmazza.

1. A fogorvosi rendelőben az orvosi gépek, műszerek javítása, felújítása, esetleges pótlása a Társaság feladata. Amennyiben a szokásostól eltérő mértékű, rendkívüli kiadással járó javítás, pótlás szükségessége merülne fel, erre nézve a felek külön megállapodása lesz irányadó. A szerződés megszűnése esetén az alapellátáshoz szükséges, a Társaság által vásárolt és tulajdonát képező gépek, műszerek vételét felajánlhatja az önkormányzatnak.

A Dr. Szarka Ödön Egyesített Egészségügyi és Szociális Intézmény a Társaság terhére, a felek által megállapított és kölcsönösen elfogadott költségfelosztási elvek szerint, az igénybevett szolgáltatások után, a fogászati rendelőre jutó költségeket áthárítja.

A költségeket a Társaság a részére kibocsátott számla alapján 8 napon belül köteles átutalni a Dr. Szarka Ödön Egyesített Egészségügyi Intézmény részére.

A fentieket és egyéb, az intézményt és a Társaságot érintő kérdéseket külön megállapodásban kell rendezni.

A Társaság a más szolgáltatókkal vagy az intézmény alkalmazottaival közösen használt helyiségek, berendezési tárgyak, eszközök, műszerek karbantartásának, javításának rendjéről, közösen viselt felelősségről köteles a többi szolgáltatóval, illetve intézménnyel megállapodni és ezeket a szerződéseket az önkormányzatnak és az intézménynek bemutatni.

A Társaság jogosult saját költségén a fűtés-, és az áramfogyasztás önálló mérését lehetővé tevő technikai megoldást alkalmazni, (almérő felszerelése vagy más módon), mely esetben ezen költségeket a mért fogyasztás alapján köteles megfizetni.

A fogorvosi ellátáshoz szükséges alapanyagokat és segédanyagokat a Társaság biztosítja.

A fogászati rendelő rendeltetésszerű használata mellett szokásos felújításának, karbantartásának költsége a Társaságot terheli.

Amennyiben rendeltetésszerű használat mellett a szokásostól eltérő mértékű, rendkívüli kiadással járó felújítás szükségessége merülne fel, erre nézve a felek külön megállapodása lesz irányadó.

1. A Társaság az önkormányzattal egyeztetett rendelési idejét köteles kifüggeszteni és betartani. A Társaság a rendelőben köteles jól látható hirdetményben tételesen felsorolni azokat a fogászati szolgáltatásokat, melyek a biztosítottak részére az alapellátás körében térítésmentesen vehetők igénybe, és azokat is – a díjak megjelölésével, - melyek térítéskötelesek. A Társaság szolgáltatásainak, rendeletekben nem szabályozott körben, díjtételeit maga szabadon állapítja meg.

A Társaság köteles a jogszabályokban előírt nyilvántartások vezetésére, az adatok megőrzésére és a személyiségi jogok védelméről szóló rendelkezések maradéktalan betartására.

1. A fogászati ellátást a Társaság alkalmazásában álló fogorvos, fogászati tevékenységet végző fogászati szakasszisztenssel együttműködve végzi és ellátja annak szakmai felügyeletét. Erre vonatkozó megfelelő foglalkoztatási ajánlatot a Társaság elsőként a feladatot jelenleg is ellátó szakdolgozónak teszi, majd vállalja a szakdolgozó alkalmazását.
2. A Társaság kötelezettséget vállal arra, hogy a jelen megállapodásban meghatározott működési területén a Nemzeti Egészségbiztosítási Alapkezelővel kötött finanszírozási szerződés alapján a fogászati szolgáltatás feladatainak a mindenkor érvényes jogszabályok és szakmai előírások szerint eleget tesz.

A vállalkozó orvos elsődleges, személyes és folyamatos ellátást nyújt a fogászati egészségi állapot megőrzése, a fogbetegségek megelőzése és gyógyítása céljából.

1. Társaságon belül megszervezi a fogorvos helyettesítését. Az alkalmazott fogorvos helyettesítését csak olyan orvos láthatja el, aki a feladatkörre előírt feltételekkel rendelkezik.

A Társaság a helyettesítés pénzügyi feltételeinek megteremtéséért, és a helyettesítést ellátó tevékenységért úgy felel, mint a sajátjáért.

1. Csongrád Városi Önkormányzat tudomásul veszi, hogy a Nemzeti Egészségbiztosítási Alapkezelő jelen szerződés hatálybalépését követően az egészségbiztosítási támogatási összegeket közvetlenül a Társaság részére utalja át.
2. A Társaság szakmai felügyeletét a Csongrád Megyei Kormányhivatal Szentes Járási Hivatal Népegészségügyi Szakigazgatási Szerve és a Nemzeti Egészségbiztosítási Alapkezelő látja el, az utóbbi finanszírozásában való részvétele miatt érvényesítheti a meghatározott jogát.

Amennyiben a felügyelő szervek a Társaság szakmai munkáját nem találják megfelelőnek, akkor az önkormányzat kezdeményezi a szerződés felbontását.

1. Szerződő felek jelen határozatlan időre szóló feladat - ellátási szerződést 60 napos felmondási idővel jogosultak felmondani.

Csongrád Városi Önkormányzat jelen feladat ellátási szerződést indokolással akkor mondhatja fel, ha

1. a Társaság a feladat - ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,
2. a Társaság önálló egészségügyi tevékenység végzésére való jogosultságát bármely okból elveszti.

A feladat - ellátási szerződést a felek hat hónapos felmondási határidővel írásban mondhatják fel.

Ilyen ok hiányában jelen megállapodás hat hónapos felmondási idővel, a tárgyév végére mondható fel írásban, a másik féllel közölt egyoldalú írásbeli nyilatkozattal. A szerződés bármilyen formában történő megszüntetésekor a szerződő felek kötelesek az utolsó napon egymás felé hiánytalanul elszámolni. A Társaság köteles az általa használt helyiségeket minden további elhelyezési igény nélkül ugyanezen a napon elhagyni. Jelen megállapodás 2020. október 01- től lép hatályba és határozatlan időre szól. Megszüntetése, módosítása a felek közös megegyezésével írásban bármikor lehetséges.

1. A szerződő felek, kötelesek a jelen szerződésben foglaltaktól eltérő feltételéről egymást kölcsönösen tájékoztatni és egyben tudomásul veszik, hogy a szerződés módosítására, illetve felbontására a bejelentést követő 60 napon túl kerülhet csak sor.

1. A vállalkozást önhibáján kívül megszüntető – ideértve az estleges jogszabályváltozás miatti megszüntetést – a fogorvos esetében, Csongrád Városi Önkormányzat az akkor hatályos jogszabályok szerint jár el.
2. Felek a jelen megállapodásból eredő per- vagy jogvita esetére kölcsönösen a Csongrádi Járásbíróság kizárólagos illetékességét kötik ki.

Csongrád, 2020. ..…………..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Csongrád Városi Önkormányzat Dr. Ponczné Dr. Varga Dorina Franciska

képv.: Bedő Tamás polgármester Medicina Dental Bt.